โปรดเกล้าฯ วรวิทย์ กังศศิเทียมเป็นประธานศาลรัฐธรรมนูญ อุดม-วิรุฬห์-จิรนิติ-นภดล นั่งตุลาการศาล รธน.
โปรดเกล้าฯ วรวิทย์ กังศศิเทียมเป็นประธานศาลรัฐธรรมนูญ อุดม สิทธิวิรัชธรรม-วิรุฬห์ แสงเทียน-จิรนิติ หะวานนท์-นภดล เทพพิทักษ์ นั่งตุลาการศาล รธน.แทนชุดเดิมที่ต่ออายุจนหมดวาระ6 เม.ย.2563 ผู้สื่อข่าวรายงานว่า วันนี้ เผยแพร่ประกาศแต่งตั้งประธานศาลรัฐธรรมนูญและตุลาการศาลรัฐธรรมนูญ ระบุว่า พระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัว มีพระบรมราชโองการโปรดเกล้าโปรดกระหม่อมให้ประกาศว่าตามที่ ได้มีพระบรมราชโองการโปรดเกล้าโปรดกระหม่อมแต่งตั้งประธานศาลรัฐธรรมนูญ และตุลาการศาลรัฐธรรมนูญตามประกาศลงวันที่ 28 พ.ค. 2551 และวันที่ 9 พ.ค.2557โดยที่ นุรักษ์ มาประณีต ประธานศาลรัฐธรรมนูญ กับชัช ชลวร จรัญ ภักดีธนากุล และบุญส่ง กุลบุปผา ตุลาการศาลรัฐธรรมนูญได้ดำรงตำแหน่งมาจนครบวาระ และอยู่ปฏิบัติหน้าที่จนกว่าตุลาการศาลรัฐธรรมนูญที่แต่งตั้งขึ้นใหม่จะเข้ารับหน้าที่บัดนี้ วุฒิสภาได้ให้ความเห็นชอบผู้มีคุณสมบัติและไม่มีลักษณะต้องห้ามเพื่อแต่งตั้งให้ดำรงตำแหน่งตุลาการศาลรัฐธรรมนูญ จึงทรงพระกรุณาโปรดเกล้าโปรดกระหม่อมแต่งตั้งประธานศาลรัฐธรรมนูญและตุลาการศาลรัฐธรรมนูญ ดังนี้ วรวิทย์ กังศศิเทียม เป็นประธานศาลรัฐธรรมนูญอุดม สิทธิวิรัชธรรม เป็นตุลาการศาลรัฐธรรมนูญ วิรุฬห์ แสงเทียน เป็นตุลาการศาลรัฐธรรมนูญ จิรนิติ หะวานนท์ เป็นตุลาการศาลรัฐธรรมนูญ และ นภดล เทพพิทักษ์ เป็นตุลาการศาลรัฐธรรมนูญ ทั้งนี้ ตั้งแต่บัดนี้เป็นต้นไปสำหรับวรวิทย์ นั้นเคยเป็นตุลาการศาลปกครองสูงสุด นอกจากนี้ยังเคยดำรงตำแหน่งคณะกรรมการตุลาการศาลปกครองผู้ทรงคุณวุฒิ (ก.ศป.) 2สมัย อาจารย์พิเศษมหาวิทยาลัยนเรศวรและมหาวิทยาลัยรามคำแหง
โปรดเกล้าฯ วรวิทย์ กังศศิเทียม เป็นประธานศาลรัฐธรรมนูญ อุดม สิทธิวิรัชธรรม-วิรุฬห์ แสงเทียน-จิรนิติ หะวานนท์-นภดล เทพพิทักษ์ นั่งตุลาการศาล รธน. แทนชุดเดิมที่ต่ออายุจนหมดวาระ 6 เม.ย.2563
วรวิทย์ กังศศิเทียม,ศาลรัฐธรรมนูญ,อุดม สิทธิวิรัชธรรม,วิรุฬห์ แสงเทียน,จิรนิติ หะวานนท์,นภดล เทพพิทักษ์